máno vaí bharádvāja ŕ̥ṣiránnaṃ vājo yo vai máno bibhárti só 'nnaṃ vā́jam bharati tásmānmáno bharádvāja ŕ̥ṣiḥ prajā́patigr̥hītayā tvayéti prajā́patisr̥ṣṭayā tvayétyetanmáno gr̥hṇāmi prajā́bhya íti máno dakṣiṇataḥ prā́pādayata nānópadadhāti yé nānākāmā mánasi tāṃstáddadhāti sakŕ̥tsādayatyékaṃ tanmánaḥ karotyátha yannā́nā sādáyenmáno ha víchindyātsaìṣā́ trivr̥díṣṭakā tásyokto bándhuḥ